คาดสัปดาห์หน้าหุ้นผันผวน
กสิกรไทยคาดสัปดาห์หน้า หุ้นผันผวนจับตาแก้หนี้ยุโรป-เลือกตั้งประธานาธิบดีสหรัฐ
27 ต.ค. 2555

กสิกรไทยคาดสัปดาห์หน้า หุ้นผันผวนจับตาแก้หนี้ยุโรป-เลือกตั้งประธานาธิบดีสหรัฐ
บริษัทหลักทรัพย์กสิกรไทย และบริษัทศูนย์วิจัยกสิกรไทย มองแนวโน้มสัปดาห์ระหว่างวันที่ 29 ต.ค.-2 พ.ย. 2555 บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด มองว่า ดัชนีอาจเผชิญกับความผันผวน โดยต้องติดตามสถานการณ์วิกฤตหนี้ยุโรป และช่วงโค้งสุดท้ายการเลือกตั้งประธานาธิบดีสหรัฐฯ ในวันที่ 6 พ.ย. 55 สำหรับเครื่องชี้เศรษฐกิจสหรัฐฯ ที่สำคัญ ได้แก่ เครื่องชี้ภาคอสังหาริมทรัพย์ ความเชื่อมั่นผู้บริโภค ดัชนี ISM ภาคการผลิต และการจ้างงานนอกภาคการเกษตร ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,270 และ 1,264 จุด ขณะที่แนวต้านคาดว่าจะอยู่ที่ 1,307 และ 1,314 จุด ตามลำดับ